Skupni predlog UREDBA SVETA o začasni odložitvi izvajanja nekaterih omejevalnih ukrepov iz Uredbe (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom /* JOIN/2012/012 final - 2012/0101 (NLE) */





OBRAZLOŽITVENI MEMORANDUM (1) Uredba Sveta (ES) št. 194/2008 z dne 25. februarja 2008 o obnovitvi in okrepitvi omejevalnih ukrepov v zvezi z Burmo/Mjanmarom[1] določa nekatere omejevalne ukrepe, vključno z omejitvami glede uvoza in izvoza nekaterega blaga v Burmo/Mjanmar, zamrznitvijo sredstev in gospodarskih virov nekaterih posameznikov in subjektov ter omejevanjem financiranja nekaterih podjetij. (2) Kot odziv na nedavne dogodke v Burmi/Mjanmaru je bil s Sklepom Sveta 2012/.../SZVP spremenjen Sklep 2010/232/SZVP o podaljšanju omejevalnih ukrepov proti Burmi/Mjanmaru z namenom, da se do 30. aprila 2013 začasno odloži izvajanje vseh omejevalnih ukrepov razen embarga na orožje in embarga na opremo, ki bi se lahko uporabila za notranjo represijo. (3) Visoka predstavnica Unije za zunanje zadeve in varnostno politiko ter Evropska komisija zato predlagata spremembo Uredbe (ES) št. 194/2008 z namenom, da se začasno odloži izvajanje večine omejevalnih ukrepov. 2012/0101 (NLE) Skupni predlog UREDBA SVETA o začasni odložitvi izvajanja nekaterih omejevalnih ukrepov iz Uredbe (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2012/…/SZVP z dne … 2012[2] o spremembi Sklepa Sveta 2010/232/SZVP o podaljšanju omejevalnih ukrepov proti Burmi/Mjanmaru[3], ob upoštevanju skupnega predloga Evropske komisije in Visoke predstavnice Unije za zunanje zadeve in varnostno politiko, ob upoštevanju naslednjega: (1)(1) Uredba Sveta (ES) št. 194/2008 z dne 25. februarja 2008 o obnovitvi in okrepitvi omejevalnih ukrepov v zvezi z Burmo/Mjanmarom[4] določa nekatere ukrepe, vključno z omejitvami glede uvoza in izvoza nekaterega blaga v Burmo/Mjanmar, zamrznitvijo sredstev in gospodarskih virov nekaterih posameznikov in subjektov ter omejevanjem financiranja nekaterih podjetij. (2)(2) Kot odziv na nedavne dogodke v Burmi/Mjanmaru je bil s Sklepom Sveta 2012/.../SZVP spremenjen Sklep 2010/232/SZVP z namenom, da se do 30. aprila 2013 začasno odloži izvajanje vseh omejevalnih ukrepov razen embarga na orožje in embarga na opremo, ki bi se lahko uporabila za notranjo represijo. (3)(3) Uredbo (ES) št. 194/2008 bi bilo treba zato ustrezno spremeniti, da se začasno odloži izvajanje večine omejevalnih ukrepov. (4)(4) Začasno odložitev zamrznitve sredstev in gospodarskih virov bi bilo treba razlagati v smislu dovoljenja za sprostitev sredstev in gospodarskih virov, ki so bili zamrznjeni v skladu z Uredbo, in sicer brez predhodnega dovoljenja pristojnih organov – SPREJEL NASLEDNJO UREDBO: Člen 1 Do 30. aprila 2013 se začasno odloži izvajanje členov 2, 5, 7(3), 8, 11, 15(2), 15(3) in 15(7) Uredbe (ES) št. 194/2008. Do 30. aprila 2013 se začasno odloži izvajanje člena 7(5) Uredbe (ES) št. 194/2008 v delu, v katerem se nanaša na člen 7(3). Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 66, 10.3.2008, str. 1. [2] UL L …, …. 2012, str. …. [3] UL L 105, 27.4.2010, str. 22. [4] UL L 66, 10.3.2008, str. 1.